Коронавирус : Тези пет страни се справят по - добре от Германия Пет държави в ЕС се справят с пандемията по - добре от Германия : Белгия , Франция , Гърция , Финландия и Ирландия имат по - малко инфекции на 100 000 жители , сочат данните на университета " Джонс Хопкинс " . Как го постигат ? Белгия В края на октомври Белгия имаше най - високия брой нови инфекции на 100 000 жители в целия ЕС . Но със същата скорост , с която те нарастваха , до началото на декември те спаднаха . Какво се случи там ? В началото на ноември страната взе строги мерки – затвори всички магазини с изключение на хранителните и за стоки от първа необходимост . За разлика от Германия бяха затворени и фризьорските салони и останалите места , на които се стига да тесен контакт с клиенти . Тези забрани бяха разхлабени едва преди седмица . Остават в сила обаче стриктните ограничения на контактите – поне до средата на януари ще важат те . Домакинствата имат право да канят само по един външен човек на гости . Само хора , които живеят сами , ще могат да празнуват Коледа с двама приятели или двама роднини едновременно . В Германия обаче разрешават събирания на до десет души по Коледа , като в тази бройка не влизат децата под 14 - годишна възраст . Това решение на Германия бе критикувано от белгийския министър на здравеопазването Франк Ванденбрук : „ Ако има нещо , което този вирус обича , това са празненствата – особено с променящи се участници . Това е нещо , което трябва да избегнем на всяка цена “ , каза той и изрази недоволство от действията на съседна Германия . Белгийците смятат да въведат и по - строг контрол по границите , а министър - председателят Александър де Кроо каза в тази връзка : „ Последното , което искаме , е отново да започнем да си внасяме вируса от чужбина “ . Франция Франция разхлаби строгите ограничения почти едновременно с Белгия в края на ноември . В продължение на четири седмици французите имаха право да излизат навън само за един час на ден – и то без да се отдалечават на повече от километър от дома си . Подобна забрана в Германия не е имало до момента . След разхлабването на мерките французите могат да излизат за три часа на ден и да се движат в радиус до 20 километра от дома си . Ресторантите , баровете и кафенетата обаче си остават затворени , също както всички спортни и културни центрове . С тези мерки френското правителство постигна онова , което целеше : броят на заразените , постъпващи в интензивните отделения на болниците , беше снижен радикално . Освен това намаляват не само новите инфекции , но и броят на смъртните случаи – 112 нови инфекции на 100 000 души за седем дни – подобно ниско ниво във Франция не е имало от края на септември . Същото развитие се наблюдава и при смъртните случаи – докато в средата на ноември те бяха по над 1000 дневно , сега са под 200 . От 15 декември правителството ще разреши пътуванията , но затворени – чак до януари – ще останат ски - курортите . Гърция Най - големият брой нови инфекции на 100 000 жители бе достигнат в средата на ноември . Ситуацията , особено в големите градове като Атина и Солун , стана критична , а гръцкото здравеопазване опря до границата на своите възможности . Затова правителството обяви строг локдаун , който бе удължен до 7 януари . Училища , гастрономия , барове и нощни заведения остават затворени , също както и съдилищата . Забраняват се и всякакви пътувания от един регион на страната в друг без сериозна причина . Остава в сила и вечерният час от 21 часа до 5 сутринта . Особеност на мерките в Гърция е как се контролират ограниченията . Всеки , който излиза , за да отиде на работа , трябва да носи със себе си удостоверение от работодателя си . Всички останали , които желаят да напуснат домовете си , са длъжни да информират чрез СМС . Разрешени са само излизания за посещение на лекар , покупки на храна , обслужване на възрастни членове на семейството , индивидуален спорт на открито или разходка с домашен любимец . В резултат на мерките броят на новите инфекции намаля , но този на смъртните случаи остава висок ( над 100 на ден ) , затова правителството няма намерение да разхлабва мерките по Коледа и Нова година . Финландия В края на ноември правителството предупреди , че ситуацията в страната се влошава , макар броят на новите инфекции на 100 000 души да бе около 50 – т . е . на най - ниското ниво в целия ЕС . Противно на всички опасения ситуацията не се влоши допълнително . Само в региона на столицата Хелзинки имаше по - неблагоприятно развитие , поради което там бяха въведени и редица ограничения . Броят на участниците в публични мероприятия на закрито бе ограничен до 20 души . На частни тържества могат да присъстват не повече от 10 души . В Хелзинки и съседните региони Еспоо и Вантаа бяха закрити плувните басейни , ледените пързалки и останалите публични институции , а обществените мероприятия бяха отказани . Началните училища остават отворени , а учениците от по - горните класове преминаха на дистанционно обучение . В резултат на всички тези мерки Финландия овладя пандемията – броят на новите инфекции вече не расте , а на смъртните случаи седмично остава под 10 . Ирландия Ирландия също успя да овладее пандемията . В неделя страната се похвали с най - ниския брой нови инфекции в целия ЕС – само 40 на 100 000 жители в рамките на една седмица . А само доскоро – в края на октомври – в страната имаше по 170 нови случая – т . е . Близо четири пъти повече отколкото сега . Затова правителството въведе строги мерки , по подобие на онези във Франция и Белгия . Ирландия бе първата европейска страна , която обяви повторен строг локдаун още в средата на октомври , който беше частично разхлабен на 1 декември . Магазини , ресторанти , студиа за фитнес и музеи , които бяха затворени , сега вече имат право да работят при строго спазване на хигиенните мерки . От 18 декември нататък ще са разрешени и пътувания до друго населено място , с цел празнуване на Коледа . Между 18 декември и 6 януари ще са разрешени събиранията на до три домакинства .